**Dôvodová správa**

Mestská časť Košice – Sídlisko KVP vo veci riešenia dostavby Domu seniorov Mestskej časti Košice – KVP oslovila niekoľkých potencionálnych záujemcov. Po neúspešných rokovaniach – je tu ponuka Mesta Košice o spätné odkúpenie predmetnej nehnuteľnosti.

K uvedenej veci bolo zvolané stretnutie poslancov, na ktorom boli s predmetnou ponukou oboznámení. Do minimálnej navrhovanej ceny 250 000,00 eur sú okrem kúpnej ceny za areál bývalej materskej školy zahrnuté aj ďalšie vynaložené náklady mestskej časti súvisiace s nedokončenou stavbou. Zo stretnutia vyplynula požiadavka poveriť starostu mestskej časti na rokovania s mestom Košice vo veci prevodu vlastníckeho práva k nehnuteľnosti „Dom seniorov Mestskej časti Košice – KVP“ za dodržania podmienok uvedených v návrhu na uznesenie pod bodom a).

Na základe uvedeného je predložený predmetný návrh na uznesenie.

Spracovala:

JUDr. Magdaléna Balážová,

právne oddelenie