**Návrh na IV. zmenu rozpočtu MČ Košice – Sídlisko KVP na rok 2020**

IV. zmena rozpočtu sa týka:

* zmeny rozpočtu bežných výdavkov. Po zmene vo výdavkovej časti bežného rozpočtu tento zostáva vyrovnaný.
* zmeny rozpočtu kapitálových výdavkov. Po zmene vo výdavkovej časti kapitálového rozpočtu tento zostáva schodkový.

**Dôvodová správa**

**B e ž n ý r o z p o č e t**

* ***Vo výdavkovej časti rozpočtu dochádza*** k celkovému zvýšeniu a súčasne zníženiu rozpočtu o sumu 5 000,00 €:
* ***Podprogram 9.1: Administratíva (funkčná klasifikácia 01.1.1)* –** zvýšenie rozpočtu o 5 000,00 € v podpoložke 642001 – Transfery jednotlivcom a neziskovým právnickým osobám – občianskemu združeniu, nadácii a neinvestičnému fondu.
* ***Podprogram 7.7: Verejné priestranstvá (funkčná klasifikácia 06.2.0) –*** v rámci daného podprogramu je navrhované zníženie rozpočtu na podpoložke 635006 – Rutinná a štandardná údržba budov, objektov alebo ich častí vo výške 5 000,00 €.

Úprava rozpočtu je navrhovaná na základe žiadosti občianskeho združenia „Občania sídliska KVP“ o poskytnutie dotácie vo výške 5 000,00 € na projekt „Kvalitná infraštruktúra pre kvalitný aktívny oddych“ – spolufinancovanie.

**K a p i t á l o v ý r o z p o č e t**

* ***Vo výdavkovej časti kapitálového rozpočtu dochádza*** k celkovému zvýšeniu a súčasne zníženiu rozpočtu o sumu 5 000,00 €:

**Zvýšenie rozpočtu celkom o sumu: + 5 000,00 €**

a to:

podpoložka 723001 – Kapitálové transfery - transfery nefinančným subjektom a transfery príspevkovým organizáciám nezaradeným vo verejnej správe v registri organizácií vedenom Štatistickým úradom Slovenskej republiky – právnickej osobe založenej štátom, obcou alebo vyšším územným celkom, ***(funkčná klasifikácia 01.1.1)***

**Zníženie rozpočtu celkom o sumu: - 5 000,00 €**

a to:

podpoložka 714004 – Nákup dopravných prostriedkov všetkých druhov – nákladných vozidiel, ťahačov, prípojných vozidiel, dopravných pracovných strojov, traktorov, ***(funkčná klasifikácia 04.5.1)***

Úprava rozpočtu je navrhovaná na základe žiadosti Podniku služieb KVP, s.r.o. o poskytnutie kapitálového transferu vo výške 5 000,00 € na spolufinancovanie doplnenia strojno-technologického zabezpečenia pre zabezpečenie letnej a zimnej údržby – zabezpečenie čelného upínania s príslušenstvom, radlice, sypača, rotačnej kefy, hydraulického agregátu pre rotačnú kefu a rekonštrukciu MTZ priestorov.

**Rekapitulácia celkového rozpočtu na rok 2020 v €**

|  |  |
| --- | --- |
| Bežné príjmy: | 1 848 699,57 |
| Bežné výdavky: | 1 848 699,57 |
| Rozdiel - schodok | 0 |
|  |  |
| Kapitálové príjmy: | 40 845 |
| Kapitálové výdavky: | 337 200 |
| Rozdiel – schodok | - 296 355 |
|  |  |
| Príjmy finančných operácii: | 296 355 |
| Výdavky finančných operácii: | 0 |
| Rozdiel: | + 296 355 |
|  |  |
| Príjmy celkom: | 1 889 544,57 |
| Výdavky celkom: | 2 185 899,57 |
| Rozdiel – schodok z bežného a kapitálového rozpočtu | - 296 355 |
| Rozdiel vo finančných operáciách | + 296 355 |
| Rozdiel: | 0 |

Spracovala: Ing. Háberová